Blade Runner 2049 (títol orichinal en anglés, enguerada con ixe mesmo títol en Aragón) ye una cinta de cine estausunidense de cine de ciencia-ficción de l'anyo 2017, dirichita por Denis Villeneuve seguntes un guión de Hampton Fancher y Michael Green, con una dirección de fotografía de Roger Deakins y una banda sonora de Hans Zimmer y Benjamin Wallfisch. En o suyo reparto incluye a destacatos actors como Ryan Gosling, Harrison Ford u Ana de Armas.

As ideas pa una secuela de Blade Runner se proposoron por primera vegada en a decenio de 1990, pero os problemas de licencia paralizoron o suyo desembolique. Andrew Kosove y Broderick Johnson obtenioron os dreitos cinematograficos de Bud Yorkin. Ridley Scott renunció como director inicial d' a cinta y treballó como productor executivo, entre que que Villeneuve estió nombrau mas tardi pa endrezar. Blade Runner 2049 se financió a traviés d' una asociación entre Alcon Entertainment y Sony Pictures y una devolución de treudos financiada por o gubierno hongaro. Warner Bros., en nombre d'Alcon, distribuyó a cinta en Nordamerica, entre que que Sony s'encargó d' a distribución en os mercatos internacionals. A fotografía prencipal se levó a cabo prencipalment en dos estudios de sonito en Budapest mientres cuatro meses, dende chulio dica noviembre de 2016.

Blade Runner 2049 s'engueró en Los Angeles o 3 d'octubre de 2017 y s' engueró en Estaus Unius en 2D, 3D y IMAX o 6 d'octubre de 2017. A cinta recibió elochios d' os criticos, qui emponderoron os suyos actuacions, dirección, cinematografía y edición, partitura musical, disenyo de producción, efectos visuals y fidelidat a la cinta orichinal. Estió considerada una d'as millors cintas de 2017. Manimenos, estió una decepción de taquilla, replegando 260,5 millons de dolars en tot o mundo frent a un presupuesto de producción d' entre 150 y 185 millons de dolars. Blade Runner 2049 estió nominau y ganó diversos elochios, recibiendo cinco nominacions en os Premios Oscar, ganando Millor Cinematografía y Millors Efectos Visuals. Tamién recibió ueito nominacions en a 71a edición d'os Premios de Cine de l'Academia Britanica, incluiu o de Millor Director, y ganó Millor Cinematografía y Millors Efectos Visuals Especials.

Reparto
Ryan Gosling como K
Harrison Ford como Rick Deckard
Ana de Armas como Joi
Sylvia Hoeks como Luv
Robin Wright como Lt. Joshi
Mackenzie Davis como Mariette
Carla Juri como Dr. Ana Stelline
Lennie James como Mister Cotton
Dave Bautista como Sapper Morton
Jared Leto como Niander Wallace
Edward James Olmos como Gaff
Barkhad Abdi como Doc Badger
Hiam Abbass como Freysa
David Dastmalchian como Coco
Wood Harris como Nandez

Se veiga tamién
Cine en 2017.
Cintas de 2017.
Blade Runner 2049